Ericu950/Stoicheia-meter-silver huggingface dataset:
οἶδα δὲ καὶ Πάμφιλον εἰρηκότα πρόκνιδας γένος ἰσχάδων .
βΟτΡΥσ δὲ ὅτι μὲν κοινὸν δῆλον .
σταφυλῆς δὲ μέμνηται , καίτοι δοκοῦντος τοῦ ὀνόματος Ἀσιαγενοῦς εἶναι , Κράτης ἐν δευτέρῳ Ἀττικῆς Διαλέκτου   , ἐν τοῖς Ὕμνοις τοῖς ἀρχαίοις φάσκων ἀντὶ τοῦ βότρυος τὴν σταφυλὴν κεῖσθαι διὰ τούτων ·
αὐτῇσι σταφυλῇσι μελαίνῃσιν κομόωντες .
ὅτι δὲ καὶ παρ Ὁμήρῳ ἐστὶν   παντὶ δῆλον Πλάτων δὲ ἐν ὀγδόῳ Νόμων καὶ βότρυς καὶ σταφυλὰς ὀνομάζει διὰ τούτων   ·
ὃς ἂν ἀγροίκου ὀπώρας γεύσηται , βοτρύων εἴ τε καὶ σύκων , πρὶν ἐλθεῖν τὴν ὥραν τὴν τοῦ τρυγᾶν ἀρκτούρῳ σύνδρομον , εἴ τ ἐν τοῖς αὑτοῦ χωρίοις εἴ τε καὶ ἐν ἄλλων , ἱερὰς μὲν νʹ ὀφειλέτω τῷ Διονύσῳ δραχμάς , ἐὰν ἐκ τῶν αὑτοῦ δρέπῃ , ἐὰν δ ἐκ τῶν γειτόνων , μνᾶν , ἐὰν δ ἐξ ἄλλων , δύο μέρη τῆς μνᾶς .
ὃς δ ἂν τὴν γενναίαν νῦν λεγομένην σταφυλὴν ἢ τὰ γενναῖα σῦκα ἐπονομαζόμενα ὀπωρίζειν βούληται , ἐὰν μὲν ἐκ τῶν οἰκείων λαμβάνῃ , ὅπως ἂν ἐθέλῃ καὶ ὁπόταν βούληται καρπούσθω , ἐὰν δ ἐξ ἄλλων μὴ πείσας , ἑπομένως τῷ νόμῳ τῷ  μὴ κινεῖν ὅ τι μὴ κατέθετο  , ἐκείνως αἰεὶ ζημιούσθω .
ταῦτα μὲν ὁ θεῖος Πλάτων ·
ἐγὼ δὲ πάλιν ζητῶ τίς ἡ γενναία σταφυλὴ καὶ τίνα τὰ γενναῖα σῦκα .
ὥρα οὖν ὑμῖν ζητεῖν , ἕως ἐγὼ περὶ τῶν ἑξῆς παρακειμένων διεξέλθω .
καὶ ὁ Μασσούριος ἔφη ·
μηδ  ἀναβάλλεσθαι ἔς τ αὔριον ἔς τ ἔννηφι   .
γενναῖα λέγει τὰ εὐγενῆ ὁ φιλόσοφος , ὡς καὶ Ἀρχίλοχος   ·
πάρελθε , γενναῖος γὰρ εἶς .
ἢ τὰ ἐπιγεγεννημένα οἷον τὰ ἐπεμβεβλημένα .
ὁ γὰρ Ἀριστοτέλης   καὶ ἐπεμβολάδας ἀπίους ὀνομάζει τὰς ἐγκεκεντρισμένας .
δημοσθένης ἐν τῷ ὑπὲρ Κτησιφῶντος   ·
σῦκα καὶ βότρυς καὶ ἐλαίας συλλέγων .
ξενοφῶν ἐν Οἰκονομικῷ   ·
ὑπὸ τοῦ ἡλίου γλυκαίνεσθαι τὰς σταφυλάς .
οἴδασιν δὲ οἱ πρὸ ἡμῶν καὶ τοὺς ἐν οἴνῳ συντιθεμένους βότρυς .
Εὔβουλος γοῦν ἐν Κατακολλωμένῳ φησίν   ·
ἀλλὰ παραλαβὼν ἀκράτῳ κροῦε καὶ δίδου πυκνὰς καὶ βότρυς τρώγειν ἀνάγκαζ  αὐτὸν ἐξ οἴνου συχνούς .
ὁ δὲ τὸν Χείρωνα πεποιηκὼς τὸν εἰς Φερεκράτην ἀναφερόμενόν φησιν   ·
ἀμυγδάλας καὶ μῆλα καὶ μιμαίκυλα καὶ μύρτα καὶ σέλινα κ ἀξ οἴνου βότρυς καὶ μυελόν .
ὅτι δ ἐν ταῖς Ἀθήναις διηνεκεῖς ἦσαν αἱ ὀπῶραι πᾶσαι , μαρτυρεῖ Ἀριστοφάνης ἐν Ὥραις   .
τί οὖν παράδοξον ἱστορεῖν δοκεῖ Ἀέθλιος ὁ Σάμιος ἐν πέμπτῳ Σαμίων Ὥρων λέγων   ·
σῦκον καὶ σταφυλὴ καὶ ὁμομηλὶς καὶ μῆλα καὶ ῥόδα δὶς τοῦ ἐνιαυτοῦ ἐγίνετο  Λυγκεὺς δ ἐν τῇ πρὸς Διαγόραν Ἐπιστολῇ ἐπαινῶν τὸν κατὰ τὴν Ἀττικὴν γινόμενον Νικοστράτειον βότρυν καὶ ἀντιτιθεὶς αὐτῷ τοὺς Ῥοδιακούς φησιν ·
τῷ δ ἐκεῖ καλουμένῳ βότρυι Νικοστρατείῳ τὸν Ἱππώνειον ἀντεκτρέφουσι βότρυν , ὃς ἀπὸ Ἑκατομβαιῶνος μηνὸς ὥσπερ ἀγαθὸς οἰκέτης διαμένει τὴν αὐτὴν ἔχων εὔνοιαν .
ἐπεὶ δὲ πολλάκις ὑμῖν εἴρηται περί τε κρεῶν καὶ ὀρνίθων , ἔρχομαι κ ἀγὼ λέξων ὅσα ἐκ πολυαναγνωσίας εὑρεῖν ἠδυνήθην παρὰ τὰ προειρημένα   .
πΕΡΙστΕΡΙΟν οὕτως ἔστιν εὑρεῖν εἰρημένον παρὰ Μενάνδρῳ ἐν Παλλακῇ   ·
μικρὸν ἐπιμείνας προστρέχει ,  ἠγόρακά σοι περιστέρια ταδί  λέγων .
ὁμοίως Νικόστρατος Ἅβρᾳ   ·
ταῦτ  ἀξιῶ ·
τ οὐρνιθάριον , τὸ περιστέριον , τὸ γάστριον .
ἀναξανδρίδης ἐν Ἀντέρωτι   ·
περιστέρια γὰρ εἰσάγων καὶ στρουθία .
περιστέριον δ αὐτῷ τι λαβὲ τριωβόλου .
φΑσΙΑνΙκΟσ .
πτολεμαῖος ὁ βασιλεὺς ἐν τῷ δωδεκάτῳ τῶν Ὑπομνημάτων περὶ τῶν ἐν Ἀλεξανδρείᾳ βασιλείων λέγων   καὶ περὶ τῶν ἐν αὐτοῖς ζῴων τρεφομένων φησίν ·
τά τε τῶν φασιανῶν , οὓς τετάρους ὀνομάζουσιν , οὐ μόνον ἐκ Μηδίας μετεπέμπετο , ἀλλὰ καὶ νομάδας ὄρνιθας ὑποβαλὼν ἐποίησε πλῆθος , ὥστε καὶ σιτεῖσθαι ·
τὸ γὰρ βρῶμα πολυτελὲς ἀποφαίνουσιν .
αὕτη ἡτοῦ λαμπροτάτου βασιλέως φωνή , ὃς οὐ δὲ φασιανικοῦ ὄρνιθός ποτε γεύσασθαι ὡμολόγησεν , ἀλλ ὥσπερ τι κειμήλιον ἀνακείμενον εἶχε τούσδε τοὺς ὄρνιθας .
εἰ δὲ ἑωράκει ὡς ἡμῶν ἑκάστῳ εἷς ἐστι παρακείμενος χωρὶς τῶν ἤδη κατανηλωμένων , προσαναπεπληρώκει ἂν ταῖς πολυθρυλήτοις ἱστορίαις τῶν Ὑπομνημάτων τούτων ταῖς εἰκοσιτέσσαρσιν καὶ ἄλλην μίαν .
Ἀριστοτέλης δὲ   ἢ Θεόφραστος ἐν τοῖς Ὑπομνήμασι  τῶν φασιανῶν , φησίν , οὐ κατὰ λόγον ἡ ὑπεροχὴ τῶν ἀρρένων , ἀλλὰ πολλῷ μείζων .
εἰ δ ὁ προειρημένος βασιλεὺς καὶ τὸ τῶν ΤΑΩΝΩΝ πλῆθος ἑωράκει τῶν κατὰ τὴν Ῥώμην , καταπεφεύγει ἂν ἐπὶ τὴν ἱερὰν σύγκλητον , ὡς ὑπὸ τοῦ ἀδελφοῦ πάλιν τῆς βασιλείας ἐξεληλαμένος .
τοσοῦτον γάρ ἐστι τούτων τῶν ὀρνίθων τὸ πλῆθος ἐν τῇ Ῥώμῃ , ὡς δοκεῖν προμεμαντευμένον τὸν κωμῳδιοποιὸν Ἀντιφάνην ἐν Στρατιώτῃ ἢ Τύχωνι εἰρηκέναι τάδε   ·
τῶν ταὧν μὲν ὡς ἅπαξ τις ζεῦγος ἤγαγεν μόνον , σπάνιον ὂν τὸ χρῆμα , πλείους εἰσὶ νῦν τῶν ὀρτύγων .
χρηστὸν ἄνθρωπον δ ἐάν τις ἕνα μόνον ζητῶν ἴδῃ , ὄψετ  ἐκ τούτου πονηροὺς πέντε παῖδας γεγονότας .
ἄλεξις δ ἐν Λαμπάδι   ·
καταφαγεῖν αὐτὸς τοσοῦτ ἀργύριον ;
οὐ δ εἰ γάλα λαγοῦ εἶχον , μὰ τὴν Γῆν , καὶ ταὧς κατήσθιον .
ὅτι δὲ καὶ τιθασοὺς εἶχον αὐτοὺς ἐν ταῖς οἰκίαις Στράττις παρίστησιν ἐν Παυσανίᾳ διὰ τούτων   ·
πολλῶν φλυάρων καὶ ταὧν ἀντάξια , οὓς βόσκεθ  ὑμεῖς ἕνεκα τῶν ὠκυπτέρων .
ἀναξανδρίδης ἐν Μελιλώτῳ   ·
οὐ μανικόν ἐστ ἐν οἰκίᾳ τρέφειν ταὧς , ἐξὸν τοσουτουὶ δύ ἀγάλματ  ἀγοράσαι .
ἀναξίλας Ὀρνιθοκόμοις   ·
καὶ πρὸς ἐπὶ τούτοις τιθασὸς οἰμώζων ταὧς .
μηνόδοτος δ ὁ Σάμιος ἐν τῷ περὶ τῶν κατὰ τὸ ἱερὸν τῆς Σαμίας Ἥρας φησίν   ·
οἱ ταοὶ ἱεροί εἰσι τῆς Ἥρας .
καὶ μήποτε πρώτιστοι καὶ ἐγένοντο καὶ ἐτράφησαν ἐν Σάμῳ καὶ ἐντεῦθεν εἰς τοὺς ἔξω τόπους διεδόθησαν , ὡς καὶ οἱ ἀλεκτρυόνες ἐν τῇ Περσίδι καὶ αἱ καλούμεναι μελεαγρίδες ἐν τῇ Αἰτωλίᾳ .
διὸ καὶ Ἀντιφάνης ἐν τοῖς Ὁμοπατρίοις φησίν   ·
ἐν Ἡλίου μέν φασι γίνεσθαι πόλει φοίνικας , ἐν Ἀθήναις δὲ γλαῦκας .
ἡ Κύπρος ἔχει πελείας διαφόρους , ἡ δ ἐν Σάμῳ Ἥρα τὸ χρυσοῦν , φασίν , ὀρνίθων γένος , τοὺς καλλιμόρφους καὶ περιβλέπτους ταὧς .
διόπερ καὶ ἐπὶ τοῦ νομίσματος τῶν Σαμίων ταὧς ἐστιν .
ἐπεὶ δὲ καὶ τῶν μελεαγρίδων Μηνόδοτος ἐμνήσθη , λέξομέν τι καὶ ἡμεῖς περὶ αὐτῶν .
κλύτος ὁ Μιλήσιος , Ἀριστοτέλους δὲ μαθητής , ἐν τῷ αʹ περὶ Μιλήτου γράφει περὶ αὐτῶν οὕτως   ·
περὶ δὲ τὸ ἱερὸν τῆς Παρθένου ἐν Λέρῳ εἰσὶν οἱ καλούμενοι ὄρνιθες μελεαγρίδες .
ὁ δὲ τόπος ἐστὶν ἑλώδης ἐν ᾧ τρέφονται .
ἐστὶ δὲ ἄστοργον πρὸς τὰ ἔκγονα τὸ ὄρνεον καὶ ὀλιγωρεῖ τῶν νεωτέρων , ὥστε ἀνάγκη τοῖς ἱερεῦσιν ἐπιμελεῖσθαι αὐτῶν .
ἔχει δὲ τὸ μὲν μέγεθος ὄρνιθος γενναίου , τὴν δὲ κεφαλὴν μικρὰν πρὸς τὸ σῶμα καὶ ταύτην ψιλήν , ἐπ αὐτῆς δὲ λόφον σάρκινον , σκληρόν , στρογγύλον , ἐξέχοντα τῆς κεφαλῆς ὥσπερ πάτταλον , καὶ τὸ χρῶμα ξυλοειδῆ , πρὸς δὲ ταῖς γνάθοις ἀπὸ τοῦ στόματος ἀρξαμένην ἀντὶ πώγωνος μακρὰν σάρκα καὶ ἐρυθροτέραν τῶν ὀρνίθων .
τὴν δὲ τοῖς ὄρνισιν ἐπὶ τῷ ῥύγχει γινομένην , ἣν ἔνιοι πώγωνα καλοῦσιν , οὐκ ἔχει ·
διὸ καὶ ταύτῃ κολοβόν ἐστιν .
ῥύγχος δὲ ὀξύτερον καὶ μεῖζον ἢ ὄρνις ἔχει .
τράχηλος μέλας , παχύτερος καὶ βραχύτερος τῶν ὀρνίθων .
τὸ δὲ σῶμα ἅπαν ποικίλον , μέλανος ὄντος τοῦ χρώματος ὅλου , πτίλοις λευκοῖς καὶ πυκνοῖς διειλημμένου οὐ μείζοσιν φακῶν .
οὗτοι δ εἰσὶν ἐν ῥόμβοις οἱ κυκλίσκοι ἧσσον μέλασι τοῦ ὅλου χρώματος ·
διὸ καὶ ποικιλίαν τινὰ οἱ ῥόμβοι παρέχονται , τοῦ μὲν μέλανος ἔχοντες λευκότερον τὸ χρῶμα , τοῦ δὲ λευκοῦ πολὺ μελάντερον .
τὸ δὲ κατὰ τὰς πτέρυγας αὐταῖς πεποίκιλται λευκῷ πριονώδεσιν σχήμασιν παρ ἄλληλα κειμένοις .
σκέλη δὲ ἄκεντρα ὅμοια τοῖς ὀρνιθίοις .
παραπλήσιαι δ εἰσὶν αἱ θήλειαι τοῖς ἄρρεσιν ·
διὸ καὶ δυσδιάκριτόν ἐστι τὸ τῶν μελεαγρίδων γένος .
τοσαῦτα καὶ ὁ περιπατητικὸς φιλόσοφος περὶ τῶν μελεαγρίδων ἱστόρησεν .
ΟπτΩν ΔΕΛΦΑΚΩΝ δὲ μνημονεύει Ἐπικράτης ἐν Ἐμπόρῳ   ·
ἐπὶ τοῖς δ ἐγὼ μάγειρος .
οὔ τε Σικελία καυχήσεται τρέφειν τοιοῦτον ἄρταμον κατ ἰχθύων , οὐκ Ἦλις , ἔνθα δελφάκων ἐγὼ κρέα κάλλιστ  ὄπωπα πυρὸς ἀκμαῖς ἠνθισμένα .
ἄλεξις δ ἐν Πονήρᾳ   ·
τριωβόλου κρείσκον ἀστεῖον πάνυ ὕειον ὀπτὸν καὶ θερμόν , εὔχυλον , τέρεν , ὅταν ᾖ προσφέρων .
Ἀθηναῖοι δ , ὥς φησι Φιλόχορος   , ταῖς Ὥραις θύοντες οὐκ ὀπτῶσιν , ἀλλ ἕψουσι τὰ κρέα , παραιτούμενοι τὰς θεὰς ἀπείργειν τὰ περισκελῆ καύματα καὶ τοὺς αὐχμούς , μετὰ δὲ τῆς συμμέτρου θερμασίας καὶ ὑδάτων ὡραίων ἐκτελεῖν τὰ φυόμενα .
τὴν μὲν γὰρ ὄπτησιν ἐλάττους παρέχεσθαι ὠφελείας , τὴν δὲ ἕψησιν οὐ μόνον τὴν ὠμότητα περιαιρεῖν , ἀλλὰ καὶ τὰ σκληρὰ μαλάττειν δύνασθαι καὶ τὰ λοιπὰ πεπαίνειν .
ἔτι δ εὐμενέστερον καὶ ἀκινδυνότερον πεπαίνει τὴν τροφήν .
διόπερ ἑφθὸν ἐποπτᾶν οὔ φασι δεῖν οὐ δ ἐφέψειν .
τὸ μὲν γὰρ ἀνάλυσιν ἔχειν δοκεῖ τοῦ βελτίονος , ὥς φησιν Ἀριστοτέλης   ·
τὰ δὲ ὀπτὰ τῶν ἑφθῶν ὠμότερα καὶ ξηρότερα .
τὰ δὲ ὀπτὰ κρέα καλεῖται φλογίδες .
στράττις γοῦν ἐν Καλλιππίδῃ ἐπὶ τοῦ Ἡρακλέους φησίν   ·
αὐτίκα δ ἥρπασε τεμάχη θερμάς τε κάπρου φλογίδας ἔβρυχέ τε πάνθ ἅμα .
καὶ Ἄρχιππος ἐν Ἡρακλεῖ Γαμοῦντι   ·
ταδὶ δ ἅμα χοίρων ἀκροκώλια μικρῶν ταύρου τ αὐξίκερω φλογίδες αἱ δολιχαί τε κάπρου φλογίδες .
περὶ δὲ ΠΕΡΔΙΚΩΝ τί δεῖ καὶ λέγειν ἐμέ , πλεόνων εἰρημένων ὑφ ὑμῶν ;
ἀλλ οὐ παραλείψω τὸ ἱστορηθὲν ὑπὸ Ἡγησάνδρου ἐν τοῖς Ὑπομνήμασιν   .
φησὶν γὰρ ὅτι Σάμιοι πλεύσαντες εἰς Σύβαριν καὶ κατασχόντες τὴν Σιρῖτιν χώραν περδίκων ἀναπτάντων καὶ ποιησάντων ψόφον ἐκπλαγέντες ἔφυγον καὶ ἐμβάντες εἰς τὰς ναῦς ἀπέπλευσαν .
περὶ δὲ ΛΑΓΩΝ Χαμαιλέων φησὶν ἐν τῷ περὶ Σιμωνίδου   ὡς δειπνῶν παρὰ τῷ Ἱέρωνι ὁ Σιμωνίδης , οὐ παρατεθέντος αὐτῷ ἐπὶ τὴν τράπεζαν καθάπερ καὶ τοῖς ἄλλοις λαγωοῦ , ἀλλ ὕστερον μεταδιδόντος τοῦ Ἱέρωνος , ἀπεσχεδίασεν   ·
οὐ δὲ γὰρ οὐ δ εὐρύς περ ἐὼν ἐξίκετο δεῦρο .
ὄντως δ ἦν ὡς ἀληθῶς κίμβιξ ὁ Σιμωνίδης καὶ αἰσχροκερδής , ὡς Χαμαιλέων φησίν .
ἐν Συρακούσαις γοῦν τοῦ Ἱέρωνος ἀποστέλλοντος αὐτῷ τὰ καθ ἡμέραν λαμπρῶς πωλῶν τὰ πλείω ὁ Σιμωνίδης τῶν παρ ἐκείνου πεμπομένων ἑαυτῷ μικρὸν μέρος ἀπετίθετο .
ἐρομένου δέ τινος τὴν αἰτίαν ·
ὅπως , εἶπεν , ἥ τε Ἱέρωνος μεγαλοπρέπεια καταφανὴς ᾖ καὶ ἡ ἐμὴ κοσμιότης .
ΟΥθΑτΟσ δὲ Τηλεκλείδης ἐν Στερροῖς οὕτως μνημονεύει   ·
ὡς οὖσα θῆλυς εἰκότως οὖθαρ φέρω .
ὑπογάστριον δ αὐτὸ ὠνόμασεν Ἀντίδοτος ἐν Μεμψιμοίρῳ   .
σΙτΕΥτΩν δὲ ὀρνίθων μὲν μνημονεύει Μάτρων ἐν ταῖς Παρῳδίαις οὕτως   ·
ὣς ἔφαθ ·
οἳ δ ἐγέλασσαν , ἐπήνεικάν τ ἐπὶ τούτῳ σιτευτὰς ὄρνιθας ἐπ ἀργυρέοισι πίναξιν , ἄτριχας , οἰέτεας , λαγάνοις κατὰ νῶτον ἐίσας   .
δελφάκων δὲ σιτευτῶν ὁ φλυακογράφος Σώπατρος ἐν Βακχίδος Γάμῳ οὕτως ·
εἴ που κλίβανος ἦν , πολὺ δέλφαξ σιτευτὸς ἔγρυξεν .
δελφάκια δὲ Αἰσχίνης εἴρηκεν ἐν Ἀλκιβιάδῃ οὕτως   ·
ὥσπερ αἱ καπηλίδες τὰ δελφάκια τρέφουσιν .
ἀντισθένης δ ἐν Φυσιογνωμονικῷ ·
καὶ γὰρ ἐκεῖναι τὰ δελφάκια πρὸς βίαν χορτάζουσιν .
καὶ ἐν Προτρεπτικῷ δέ ·
ἀντὶ δελφακίων τρέφεσθαι .
δέλφακα δὲ ἀρσενικῶς εἴρηκεν Πλάτων ἐν Ποιητῇ   ·
δέλφακα δὲ ῥαιότατον .
σοφοκλῆς Ὕβρει   ·
ἐσθίειν ἐθέλων τὸν δέλφακα .
κρατῖνος Ὀδυσσεῦσιν   ·
δέλφακας μεγάλους .
θηλυκῶς δὲ Νικοχάρης ἔφη   ·
κύουσαν δέλφακα .
καὶ Εὔπολις Χρυσῷ Γένει   ·
οὐκ ἀλλ ἔθυον δέλφακα ωδον θ ἠστίᾳ καὶ μάλα καλήν .
καὶ Πλάτων Ἰοῖ   ·
πρόσφερε δεῦρο δὴ τὴν κεφαλὴν τῆς δέλφακος .
θεόπομπος Πηνελόπῃ   ·
καὶ τὴν ἱερὰν σφάττουσιν ἡμῶν δελφάκα .
χηνῶν δὲ σιτευτῶν καὶ μόσχων Θεόπομπος ἐν ιγʹ Φιλιππικῶν καὶ ιαʹ Ἑλληνικῶν   , ἐν οἷς ἐμφανίζει τὸ περὶ τὴν γαστέρα τῶν Λακώνων ἐγκρατὲς γράφων οὕτως ·
καὶ οἱ Θάσιοι ἔπεμψαν Ἀγησιλάῳ προσιόντι πρόβατα παντοδαπὰ καὶ βοῦς εὖ τεθραμμένους , πρὸς τούτοις δὲ καὶ πέμματα καὶ τραγημάτων εἶδος παντοδαπῶν .
ὁ δ Ἀγησίλαος τὰ μὲν πρόβατα καὶ τὰς βοῦς ἔλαβεν , τὰ δὲ πέμματα καὶ τὰ τραγήματα πρῶτον μὲν οὐ δ ἔγνω ·
κατεκεκάλυπτο γάρ .
ὡς δὲ κατεῖδεν , ἀποφέρειν αὐτοὺς ἐκέλευσεν , εἰπὼν οὐ νόμιμον εἶναι Λακεδαιμονίοις χρῆσθαι τοιούτοις τοῖς ἐδέσμασι .
λιπαρούντων δὲ τῶν Θασίων  δότε , φησί , φέροντες ἐκείνοις ,  δείξας αὐτοῖς τοὺς εἵλωτας , εἰπὼν ὅτι τούτους δέοι διαφθείρεσθαι τρώγοντας αὐτὰ πολὺ μᾶλλον ἢ αὐτὸν καὶ τοὺς παρόντας Λακεδαιμονίων .
ὅτι δὲ τοῖς εἵλωσιν ὑβριστικῶς πάνυ ἐχρῶντο Λακεδαιμόνιοι καὶ Μύρων ὁ Πριηνεὺς ἱστορεῖ ἐν δευτέρῳ Μεσσηνιακῶν γράφων οὕτως   ·
τοῖς δ εἵλωσι πᾶν ὑβριστικὸν ἔργον ἐπιτάττουσι πρὸς πᾶσαν ἄγον ἀτιμίαν .
κυνῆν τε γὰρ ἕκαστον φορεῖν ἐπάναγκες ὥρισαν καὶ διφθέραν περιβεβλῆσθαι πληγάς τε τεταγμένας λαμβάνειν κατ ἐνιαυτὸν ἀδικήματος χωρίς , ἵνα μήποτε δουλεύειν ἀπομάθωσιν .
πρὸς δὲ τούτοις εἴ τινες ὑπερακμάζοιεν τὴν οἰκετικὴν ἐπιφάνειαν , ἐπέθηκαν ζημίαν θάνατον καὶ τοῖς κεκτημένοις ἐπιτίμιον , εἰ μὴ ἐπικόπτοιεν τοὺς ἁδρουμένους .
καὶ παραδόντες αὐτοῖς τὴν χώραν ἔταξαν μοῖραν ἣν αὐτοῖς ἀνοίσουσιν αἰεί .
χηνίζειν δὲ εἴρηται ἐπὶ τῶν αὐλούντων .
δίφιλος Συνωρίδι   ·
ἐχηνίασας ·
ποιοῦσι τοῦτο πάντες οἱ παρὰ Τιμοθέῳ .
ἐπεὶ δὲ καὶ πετασῶνος μέρος ἑκάστῳ κεῖται , ἣν ΠΕΡΝΑΝ καλοῦσι , φέρε τι εἴπωμεν καὶ περὶ ταύτης , εἴ τις τοῦ ὀνόματος μνημονεύει .
κάλλισται μὲν γὰρ αἱ Γαλλικαί , οὐκ ἀπολείπονται δὲ αὐτῶν οὔ τε αἱ ἀπὸ Κιβύρας τῆς Ἀσιατικῆς οὔ τε αἱ Λύκιαι .
μνημονεύει δ αὐτῶν Στράβων ἐν τρίτῃ Γεωγραφουμένων   , ἀνὴρ οὐ πάνυ νεώτερος ·
λέγει γὰρ αὐτὸν ἐν τῇ ἑβδόμῃ τῆς αὐτῆς πραγματείας   ἐγνωκέναι Ποσειδώνιον τὸν ἀπὸ τῆς στοᾶς φιλόσοφον , οὗ πολλάκις ἐμεμνήμεθα συγγενομένου Σκιπίωνι τῷ τὴν Καρχηδόνα ἑλόντι .
γράφει δ οὖν ὁ Στράβων οὕτως ·
ἐν Σπανίᾳ πρὸς τῇ Ἀκυτανίᾳ πόλις Πομπέλων , ὡς ἂν εἴποι τις Πομπηιόπολις , ἐν ᾗ πέρναι διάφοροι συντίθενται ταῖς Κανταβρικαῖς ἐνάμιλλοι .
ΑλΙπΑστΩν δὲ κρεῶν μνημονεύει ὁ τῆς κωμῳδίας ποιητὴς Ἀριστομένης ἐν Διονύσῳ   ·
ἁλίπαστα ταῦτα παρατίθημί σοι .
καὶ ἐν Γόησιν   ·
ἁλίπαστον αἰεὶ τὸν θεράποντ ἐπεσθίειν .
ἐπεὶ δὲ καὶ  Σικελίας αὔχημα τροφαλὶς  ἥδ ἐστί σοι , φίλοι , λέξωμέν τι καὶ περὶ ΤΥΡΩΝ .
φιλήμων μὲν γὰρ ἐν τῷ ἐπιγραφομένῳ Σικελικῷ   ·
ἐγὼ πρότερον μὲν ᾠόμην τὴν Σικελίαν ἓν τοῦτ ἀπότακτον αὐτὸ τοὺς τυροὺς ποιεῖν καλούς .
ἔτι ταῦτα προσετίθην ἀκηκοώς , ἱμάτια ποικίλ εἰ λέγοι τις Σικελικά . Β. σκεύη μὲν οὖν καὶ κτήματ ᾠόμην φέρειν .
καὶ ὁ Τρομιλικὸς δὲ τυρὸς ἔνδοξός ἐστι .
περὶ οὗ φησιν Δημήτριος ὁ Σκήψιος ἐν δευτέρῳ Τρωικοῦ Διακόσμου οὕτως   ·
τῆς Ἀχαίας πόλις Τρομίλεια , περὶ ἣν γίνεται τυρὸς αἴγειος ἥδιστος , οὐκ ἔχων σύγκρισιν πρὸς ἕτερον , ὁ προσαγορευόμενος Τρομιλικός ·
οὗ καὶ Σιμωνίδης μνημονεύει ἐν Ἰάμβῳ , οὗ ἡ ἀρχή   ·
ἦπολλὰ μὲν δὴ προεκπονῇ , Τηλέμβροτε , γράφων ·
ἐνταῦθα μέντοι τυρὸς ἐξ Ἀχαίης Τρομιλικὸς θαυμαστός , ὃν κατήγαγον . . .
Εὐριπίδης δ ἐν Κύκλωπι ὀπίαν καλεῖ τυρὸν τὸν δριμύν , τὸν πηγνύμενον τῷ τῆς συκῆς ὀπῷ   ·
καὶ τυρὸς ὀπίας ἐστὶ καὶ Διὸς γάλα .
ἐπεὶ δὲ περὶ πάντων εἶπον τῶν παρακειμένων ἀποτράγημά τε πεποίημαι τὸν Τρομιλικόν , καταπαύσω τὸν λόγον ·
τὸ γὰρ λείψανον τῶν τραγημάτων καὶ τρωξίμων ἀποτράγημα εἴρηκεν Εὔπολις   .
σκώπτων γὰρ Διδυμίαν τινὰ ἀποτράγημα αὐτὸν εἴρηκεν ἀλώπεκος ἤτοι ὡς μικρὸν τὸ σῶμα ἢ ὡς κακοήθη καὶ πανοῦργον , ὥς φησιν ὁ Ἀσκαλωνίτης Δωρόθεος .
τοὺς δὲ λεπτοὺς τῶν τυρῶν καὶ πλατεῖς Κρῆτες θηλείας καλοῦσιν , ὥς φησι Σέλευκος ·
οὓς ἐν θυσίαις τισὶν ἐναγίζουσιν .
πυριέφθων δὲ μνημονεύει  οὕτω δὲ καλεῖται τὸ πρῶτον γάλα  Φιλιππίδης ἐν Αὐλοῖς   ·
τὰ δὲ πυρίεφθα καὶ τὰ λάγανα ταῦτ ἔχων .
καὶ ἴσως πάντα τὰ τοιαῦτα ἐπιδειπνίδας ἔλεγον Μακεδόνες .
κώθωνος γὰρ ἡδύσματα ταῦτα .
τοιαῦτά τινα ἔτι τοῦ Οὐλπιανοῦ διαλεγομένου ἐπελθὼν εἷς ἐκείνων τῶν σοφιστῶν μαγείρων ἐκήρυσσε μῦμα .
καὶ πολλῶν ξενιζομένων ἐπὶ τῷ κηρύγματι  οὐ γὰρ ἐδείκνυεν ὁ στιγματίας ὅ τι ἦν  ἔφη ·
ἀγνοεῖν μοι δοκεῖτε , ὦ ἄνδρες δαιταλῆς , ὅτι καὶ Κάδμος ὁ τοῦ Διονύσου πάππος μάγειρος ἦν .
σιωπησάντων δὲ καὶ ἐπὶ τούτῳ πάντων  Εὐήμερος , ἔφη , ὁ Κῷος ἐν τῷ τρίτῳ τῆς Ἱερᾶς Ἀναγραφῆς τοῦθ ἱστορεῖ , ὡς Σιδωνίων λεγόντων τοῦτο , ὅτι Κάδμος μάγειρος ὢν τοῦ βασιλέως καὶ παραλαβὼν τὴν Ἁρμονίαν αὐλητρίδα καὶ αὐτὴν οὖσαν τοῦ βασιλέως ἔφυγεν σὺν αὐτῇ .
ἐγὼ δὲ φεύξομαι γ ἐλεύθερος γεγώς   ;
οὐ δὲ γὰρ ἂν εὕροι τις ὑμῶν δοῦλον μάγειρόν τινα ἐν κωμῳδίᾳ πλὴν παρὰ Ποσειδίππῳ μόνῳ .
δοῦλοι δ ὀψοποιοὶ παρῆλθον ὑπὸ πρώτων Μακεδόνων τοῦτ ἐπιτηδευσάντων ἢ δι ὕβριν ἢ δι ἀτυχίαν τῶν αἰχμαλωτισθεισῶν πόλεων .
ἐκάλουν οἱ παλαιοὶ τὸν μὲν πολιτικὸν μάγειρον μαίσωνα , τὸν δ ἐκτόπιον τέττιγα .
χρύσιππος δ ὁ φιλόσοφος τὸν μαίσωνα ἀπὸ τοῦ μασᾶσθαι οἴεται κεκλῆσθαι , οἷον τὸν ἀμαθῆ καὶ πρὸς γαστέρα νενευκότα , ἀγνοῶν ὅτι Μαίσων γέγονεν κωμῳδίας ὑποκριτὴς Μεγαρεὺς τὸ γένος , ὃς καὶ τὸ προσωπεῖον εὗρε τὸ ἀπ αὐτοῦ καλούμενον μαίσωνα , ὡς Ἀριστοφάνης φησὶν ὁ Βυζάντιος ἐν τῷ περὶ Προσώπων   , εὑρεῖν αὐτὸν φάσκων καὶ τὸ τοῦ θεράποντος πρόσωπον καὶ τὸ τοῦ μαγείρου .
καὶ εἰκότως καὶ τὰ τούτοις πρέποντα σκώμματα καλεῖται μαισωνικά .
μάλιστα γὰρ εἰσάγονται οἱ μάγειροι σκωπτικοί τινες , ὡς παρὰ Μενάνδρῳ ἐν Ἐπιτρέπουσιν   .
καὶ Φιλήμων δέ πού φησιν   ·
ἁπλῶς γὰρ οὐ δὲ ἕν , μὰ τοὺς θεούς , ὧν ἂν λέγῃ συνίημι ·
καινὰ ῥήματα πεπορισμένος γάρ ἐστι .
τὸν δὲ Μαίσωνα Πολέμων ἐν τοῖς πρὸς Τίμαιον   ἐκ τῶν ἐν Σικελίᾳ φησὶν εἶναι Μεγάρων καὶ οὐκ ἐκ τῶν Νισαίων .
ἀλλ ὅ γε Ποσείδιππος περὶ δούλων μαγείρων ἐν Ἀποκλειομένῃ φησίν   ·
ταυτὶ μὲν οὖν τοιαῦτα .
συμβαίνει δέ τι νῦν μοι διακονοῦντι παρὰ τῷ δεσπότῃ ἀστεῖον ·
οὐχ ἁλώσομ  ἐκφέρων κρέας .
καὶ ἐν Συντρόφοις   ·
ἐβάδιζες ἔξω τῶν πυλῶν μάγειρος ὤν ; Β. ἐντὸς πυλῶν γὰρ ἂν μένων ἄδειπνος ἦν . Α. πότερ οὖν ἀφεῖσαι ; Β. κατ ἀγορὰν ἐργάζομαι ἐπρίατο γάρ τις ὁμότεχνός με γνώριμος .
οὐδὲν οὖν ἦν παράδοξον εἰ καὶ θυτικῆς ἦσαν ἔμπειροι οἱ παλαίτεροι μάγειροι ·
προίσταντο γοῦν καὶ γάμων καὶ θυσιῶν .
διόπερ Μένανδρος ἐν Κόλακι τὸν τοῖς τετραδισταῖς διακονούμενον μάγειρον ἐν τῇ τῆς Πανδήμου Ἀφροδίτης ἑορτῇ ποιεῖ ταυτὶ λέγοντα   ·
σπονδή .
δίδου σὺ σπλάγχν ἀκολουθῶν .
ποῖ βλέπεις ;
φέρ , ὦ παῖ Σωσία .
καλῶς .
εὔχου .
θεοῖς Ὀλυμπίοις εὐχώμεθα Ὀλυμπίαισι , πᾶσι πάσαις ·
λάμβανε τὴν γλῶτταν .
ἐπὶ τούτῳ διδόναι σωτηρίαν , ὑγίειαν , ἀγαθὰ πολλὰ τῶν ὄντων τε νῦν ἀγαθῶν ὄνησιν πᾶσι .
ταῦτ εὐχώμεθα .
καὶ παρὰ Σιμωνίδῃ δέ φησιν ἕτερος   ·
ὗν ὡς ἄφευσα χ ὠς ἐμίστυλα κρέα ἱρωστί ·
καὶ γὰρ οὐ κακῶς ἐπίσταμαι . . .
ἐμφαίνει δ αὐτῶν τὴν ἐμπειρίαν καὶ ἡ πρὸς Ἀλέξανδρον Ὀλυμπιάδος Ἐπιστολή .
προτρεπομένη μάγειρον αὑτῇ πρίασθαι θυσιῶν ἔμπειρον ἡ μήτηρ φησί ·
Πελίγναν τὸν μάγειρον λαβὲ παρὰ τῆς μητρός .
οὗτος γὰρ οἶδε τὰ ἱερά σου τὰ πατρῷα πάντα ὃν τρόπον θύεται καὶ τὰ ἀργαδιστικὰ καὶ τὰ Βακχικά , ὅσα τε Ὀλυμπιὰς προθύεται οὗτος οἶδεν .
μὴ οὖν ἀμελήσῃς , ἀλλὰ λαβέ ·
καὶ ἀπόστειλον πρὸς ἐμὲ τὴν ταχίστην .
ὅτι δὲ σεμνὸν ἦν ἡ μαγειρικὴ μαθεῖν ἔστιν ἐκ τῶν Ἀθήνησι Κηρύκων .
οἵδε γὰρ μαγείρων καὶ βουτύπων ἐπεῖχον τάξιν , ὥς φησιν Κλείδημος ἐν Πρωτογονίας πρώτῳ   .
ὅμηρός τε τὸ ῥέζειν ἐπὶ τοῦ θύειν τάσσει , τὸ δὲ θύειν ἐπὶ τοῦ ψαιστὰ μεταδόρπια θυμιᾶν ·
καὶ οἱ παλαιοὶ τὸ θύειν δρᾶν ὠνόμαζον .
ἔδρων δ οἱ Κήρυκες ἄχρι πολλοῦ βουθυτοῦντες , φησί , καὶ σκευάζοντες καὶ μιστύλλοντες , ἔτι δ οἰνοχοοῦντες .
κήρυκας δ αὐτοὺς ἀπὸ τοῦ κρείττονος ὠνόμαζον .
ἀναγέγραπταί τε οὐδαμοῦ μαγείρῳ μισθός , ἀλλὰ κήρυκι .
καὶ Ἀγαμέμνων δὲ παρ Ὁμήρῳ θύει βασιλεύων ·
φησὶ γὰρ ὁ ποιητής ·
ἦ καὶ ἀπὸ στομάχους ἀρνῶν τάμε νηλέι χαλκῷ , καὶ τοὺς μὲν κατέθηκεν ἐπὶ χθονὸς ἀσπαίροντας θυμοῦ δευομένους ·
ἀπὸ γὰρ μένος εἵλετο χαλκός .
καὶ Θρασυμήδης ὁ τοῦ Νέστορος υἱὸς ἀναλαβὼν πέλεκυν κόπτει τὸν βοῦν , ἐπεὶ διὰ τὸ γῆρας ὁ Νέστωρ οὐκ ἠδύνατο ·
συνεπόνουν δ αὐτῷ καὶ οἱ ἄλλοι ἀδελφοί   .
οὕτως ἔνδοξον ἦν καὶ μέγιστον τὸ τῆς μαγειρικῆς τέχνης ἀξίωμα .
καὶ παρὰ Ῥωμαίοις δ οἱ τιμηταὶ  μεγίστη δ αὕτη ἀρχὴ  τὴν περιπόρφυρον ἐνδεδυκότες καὶ ἐστεφανωμένοι πελέκει τὰ ἱερεῖα κατέβαλλον .
οὐ παρέργως δὲ παρὰ τῷ Ὁμήρῳ καὶ τὰ ὅρκια καὶ τὰ ἱερόθυτα κήρυκες κομίζουσιν , ὡς παλαιᾶς οὔσης καὶ προσηκούσης αὐτοῖς τῆς λειτουργίας ·
ἕκτωρ δὲ προτὶ ἄστυ δύο κήρυκας ἔπεμπε καρπαλίμως ἄρνας τε φέρειν Πρίαμόν τε καλέσσαι .
αὐτὰρ ὃ Ταλθύβιον προίει κρείων Ἀγαμέμνων νῆας ἐπὶ γλαφυρὰς ἰέναι ἠδ ἄρν  ἐκέλευσεν οἰσέμεναι .
ταλθύβιος δὲ θεῷ ἐναλίγκιος αὐδὴν κάπρον ἔχων ἐν χερσὶ παρίστατο ποιμένι λαῶν .
ἐν δὲ τῷ πρώτῳ τῆς Ἀτθίδος Κλείδημος   φῦλον ἀποφαίνει μαγείρων ἐχόντων δημιουργικὰς τιμάς , οἷς καὶ τὸ πλῆθος ἐνεργεῖν ἔργον ἦν .
οὐκ ἀπεικότως δὲ καὶ Ἀθηνίων ἐν Σαμόθρᾳξιν , ὥς φησιν Ἰόβας   , μάγειρον εἰσάγει φυσιολογοῦντα διὰ τούτων   ·
οὐκ οἶσθ ὅτι πάντων ἡ μαγειρικὴ τέχνη πρὸς εὐσέβειαν πλεῖστα προσενήνεχθ  ὅλως ; Β. τοιοῦτόν ἐστι τοῦτο ; Α. πάνυ γε , βάρβαρε .
τοῦ θηριώδους καὶ παρασπόνδου βίου ἡμᾶς γὰρ ἀπολύσασα καὶ τῆς δυσχεροῦς ἀλληλοφαγίας ἤγαγ εἰς τάξιν τινὰ καὶ τουτονὶ περιῆψεν ὃν νυνὶ βίον ζῶμεν . Β. τίνα τρόπον ; Α. πρόσεχε , κ ἀγώ σοι φράσω .
ἀλληλοφαγίας καὶ κακῶν ὄντων συχνῶν γενόμενος ἄνθρωπός τις οὐκ ἀβέλτερος ἔθυσ ἱερεῖον πρῶτος , ὤπτησεν κρέας .
ὡς δ ἦν τὸ κρέας ἥδιον ἀνθρώπου κρεῶν , αὑτοὺς μὲν οὐκ ἐμασῶντο , τὰ δὲ βοσκήματα θύοντες ὤπτων .
ὡς δ ἅπαξ τῆς ἡδονῆς ἐμπειρίαν τιν ἔλαβον , ἀρχῆς γενομένης ἐπὶ πλεῖον ηὖξον τὴν μαγειρικὴν τέχνην .
ὅθεν ἔτι καὶ νῦν τῶν πρότερον μεμνημένοι τὰ σπλάγχνα τοῖς θεοῖσιν ὀπτῶσιν φλογὶ ἅλας οὐ προσάγοντες ·
οὐ γὰρ ἦσαν οὐδέπω εἰς τὴν τοιαύτην χρῆσιν ἐξευρημένοι .
ὡς δ ἤρεσ  αὐτοῖς ὕστερον , καὶ τοὺς ἅλας προσάγουσιν ἤδη , τῶν ἱερῶν γεγραμμένων τὰ πάτρια διατηροῦντες .
ἅπερ ἡμῖν μόνα ἅπασιν ἀρχὴ γέγονε τῆς σωτηρίας , τὸ προσφιλοτεχνεῖν διά τε τῶν ἡδυσμάτων ἐπὶ πλεῖον αὔξειν τὴν μαγειρικὴν τέχνην . Β. καινὸς γάρ ἐστιν οὑτοσὶ Παλαίφατος . Α. μετὰ ταῦτα γαστρίον τις ὠνθυλευμένον προιόντος εἰσηνέγκατ  ἤδη τοῦ χρόνου ·
ἐρίφιον ἐτακέρωσε , πνικτῷ διέλαβεν περικομματίῳ , διεγίγγρασ  ὑποκρούσας γλυκεῖ , ἰχθὺν παρεισεκύκλησεν οὐ δ ὁρώμενον , λάχανον , τάριχος πολυτελές , χόνδρον , μέλι .
ὡς πολὺ δὲ διὰ τὰς ἡδονὰς ἃς νῦν λέγω ἀπεῖχ  ἕκαστος τοῦ φαγεῖν ἂν ἔτι νεκροῦ ·
αὑτοῖς ἅπαντες ἠξίουν συζῆν , ὄχλος ἠθροίζετ , ἐγένονθ αἱ πόλεις οἰκούμεναι διὰ τὴν τέχνην , ὅπερ εἶπα , τὴν μαγειρικήν . Β. ἄνθρωπε χαῖρε , περὶ πόδ εἶ τῷ δεσπότῃ . Α. καταρχόμεθ  ἡμεῖς οἱ μάγειροι , θύομεν , σπονδὰς ποιοῦμεν , τῷ μάλιστα τοὺς θεοὺς ἡμῖν ὑπακούειν διὰ τὸ ταῦθ εὑρηκέναι τὰ μάλιστα συντείνοντα πρὸς τὸ ζῆν καλῶς . Β. ὑπὲρ εὐσεβείας οὖν ἀφεὶς παῦσαι λέγων . Α. ἥμαρτον .
ἀλλὰ δεῦρο νῦν συνείσιθι ἐμοί , τά τ ἔνδον εὐτρεπῆ ποίει λαβών .
καὶ Ἄλεξις δ ἐν Λεβητίῳ   δηλοῖ ὅτι ἡ μαγειρικὴ τέχνη ἐπιτήδευμα ἦν ἐλευθέρων ·
πολίτης γάρ τις οὐκ ἀγενὴς ἐν αὐτῷ δείκνυται ὁ μάγειρος .
καὶ οἱ τὰ Ὀψαρτυτικὰ δὲ συγγράψαντες Ἡρακλείδης τε καὶ Γλαῦκος ὁ Λοκρὸς οὐχ ἁρμόττειν φασὶ  δούλοισι τὴν μαγειρικήν , ἀλλ οὐ δὲ τοῖς τυχοῦσι τῶν ἐλευθέρων .
ἐκσεμνύνει δὲ τὴν τέχνην καὶ ὁ νεώτερος Κρατῖνος ἐν τοῖς Γίγασι λέγων   ·
ἐνθυμεῖ δὲ τῆς γῆς ὡς γλυκὺ ὄζει καπνός τ ἐξέρχετ  εὐωδέστατος ;
οἰκεῖ τις , ὡς ἔοικεν , ἐν τῷ χάσματι λιβανωτοπώλης ἢ μάγειρος Σικελικός . Β. παραπλησίαν ὀσμὴν λέγεις ἀμφοῖν γλυκύς ;
καὶ Ἀντιφάνης δ ἐν Δυσπράτῳ ἐπαινῶν τοὺς Σικελικοὺς μαγείρους λέγει   ·
σικελῶν δὲ τέχναις ἡδυνθεῖσαι δαιτὸς διαθρυμματίδες .
καὶ Μένανδρος ἐν Φάσματι   ·
ἐπισημαίνεσθ , ἐὰν ἡ σκευασία καθάρειος ᾖ καὶ ποικίλη .
ποσείδιππος ἐν Ἀναβλέποντι   ·
ἐγὼ μάγειρον λαμβάνων ἀκήκοα τὰ τῶν μαγείρων πάνθ ἃ καθ ἑκάστου κακὰ ἀντεργολαβοῦντος ἔλεγον ·
ὃ μὲν ὡς οὐκ ἔχει ῥῖνα κριτικὴν πρὸς τ οὔψον , ὃ δ ὅτι τὸ στόμα πονηρόν , ὃ δὲ τὴν γλῶτταν εἰς ἀσχήμονας ἐπιθυμίας ἔνιά τε τῶν ἡδυσμάτων , κάθαλος , κάτοξος , χναυστικός , προσκαυστικός , καπνὸν οὐ φέρων , πῦρ οὐ φέρων .
ἐκ τοῦ πυρὸς εἰς τὰς μαχαίρας ἦλθον ·
ὧν εἷς οὑτοσὶ διὰ τῶν μαχαιρῶν τοῦ πυρός τ ἐλήλυθεν .
ἀντιφάνης δ ἐν Φιλώτιδι τὴν σοφίαν τῶν μαγείρων ἐμφανίζων φησίν   ·
οὐκοῦν τὸ μὲν γλαυκίδιον , ὥσπερ ἄλλοτε , ἕψειν ἐν ἅλμῃ φημί . Β. τὸ δὲ λαβράκιον ; Α. ὀπτᾶν ὅλον . Β. τὸν γαλεόν ; Α. ἐν ὑποτρίμματι ζέσαι . Β. τὸ δ ἐγχέλειον ; Α. ἅλες , ὀρίγανον , ὕδωρ . Β. ὁ γόγγρος ; Α. τ αὐτόν . Β. ἡ βατίς ; Α. χλόη . Β. πρόσεστι θύννου τέμαχος . Α. ὀπτήσεις . Β. κρέας ἐρίφειον ; Α. ὀπτόν . Β. θάτερον ; Α. τ ἀναντία . Β. ὁ σπλήν ; Α. σεσάχθω . Β. νῆστις ; Β. ἀπολεῖ μ οὑτοσί .
ἀοιδίμων δ ὀψαρτυτῶν ὀνόματα καταλέγει Βάτων ἐν Εὐεργέταις οὕτως   ·
εὖ γ , ὦ Σιβύνη , τὰς νύκτας οὐ καθεύδομεν οὐδ  ἀναγεγράμμεθ , ἀλλὰ καίεται λύχνος , καὶ βιβλίον ἐν ταῖς χερσί , καὶ φροντίζομεν τί Σόφων καταλέλοιπ  ἢ τί Σημωνακτίδης ὁ Χῖος ἢ Τυνδάριχος ὁ Σικυώνιος , ἢ Ζωπυρῖνος . Α. αὐτὸς εὕρηκας δὲ τί ; Α. τὰ μέγιστα . Β. ποῖα ταῦτα ; Α. τοὺς τεθνηκότας . .
ἐγὼ δὲ τοιουτονὶ βρῶμα ὑμῖν , ἄνδρες φίλοι , τὸ μῦμα φέρω .
περὶ οὗ Ἀρτεμίδωρος μὲν ὁ Ἀριστοφάνειος ἐν Ὀψαρτυτικαῖς Γλώσσαις φησὶν ὅτι σκευάζεται ἐκ κρεῶν καὶ αἵματος , πολλῶν ἀρτυμάτων συνεμβαλλομένων .
ἐπαίνετος δ ἐν Ὀψαρτυτικῷ λέγει ταῦτα ·
μῦμα δὲ παντὸς ἱερείου , καὶ ὄρνιθος δὲ χρὴ ποιεῖν τὰ ἁπαλὰ τῶν κρεῶν μικρὰ συντεμόντα καὶ τὰ σπλάγχνα καὶ τὸ ἔντερον καὶ τὸ αἷμα διαθρύψαντα καὶ ἀρτύσαντα ὄξει , τυρῷ ὀπτῷ , σιλφίῳ , κυμίνῳ , θύμῳ χλωρῷ καὶ ξηρῷ , θύμβρᾳ , κοριάννῳ χλωρῷ τε καὶ ξηρῷ καὶ γητίῳ καὶ κρομμύῳ καθαρῷ πεφωσμένῳ ἢ μήκωνι καὶ σταφίδι ἢ μέλιτι καὶ ῥόας ὀξείας κόκκοις .
εἶναι δέ σοι τὸ αὐτὸ μῦμα καὶ ὄψον . "
τοσαῦτα καὶ τούτου κατακόψαντος οὐ μόνον τὰ προειρημένα ἀλλὰ καὶ ἡμᾶς , ἄλλος ἐπεισῆλθεν τὴν ματτύην κομίζων .
ὑπὲρ ἧς καὶ ζητήσεως γενομένης καὶ τοῦ Οὐλπιανοῦ εἰπόντος τὰ ἐκ τῶν Ὀψαρτυτικῶν Γλωσσῶν τοῦ προειρημένου Ἀρτεμιδώρου , Αἰμιλιανὸς Δωροθέῳ ἔφη τῷ Ἀσκαλωνίτῃ σύγγραμμα ἐκδεδόσθαι ἐπιγραφόμενον Περὶ Ἀντιφάνους καὶ περὶ τῆς παρὰ τοῖς νεωτέροις κωμικοῖς ματτύης ·
ἣν Θετταλῶν φησιν εἶναι εὕρημα , ἐπιχωριάσαι δὲ κ ἀν ταῖς Ἀθήναις κατὰ τὴν Μακεδόνων ἐπικράτειαν .
ὁμολογοῦνται δ οἱ Θετταλοὶ πολυτελέστατοι τῶν Ἑλλήνων γεγενῆσθαι περί τε τὰς ἐσθῆτας καὶ τὴν δίαιταν ·
ὅπερ αὐτοῖς αἴτιον ἐγένετο καὶ τοῦ κατὰ τῆς Ἑλλάδος ἐπαγαγεῖν τοὺς Πέρσας , ἐζηλωκόσι τὴν τούτων τρυφὴν καὶ πολυτέλειαν .
ἱστορεῖ δὲ περὶ τῆς πολυτελείας αὐτῶν καὶ Κριτίας ἐν τῇ Πολιτείᾳ αὐτῶν   .
ὠνομάσθη δὲ ἡ ματτύη , ὡς μὲν ὁ Ἀθηναῖος Ἀπολλόδωρός φησιν ἐν τῷ πρώτῳ τῶν Ἐτυμολογουμένων , ἀπὸ τοῦ μασᾶσθαι , ὥσπερ καὶ ἡ μαστίχη καὶ ἡ μάσταξ ·
ἡμεῖς δέ φαμεν ἀπὸ τοῦ μάττειν , ἀφ οὗ καὶ ἡ μᾶζα αὐτὴ ὠνομάσθη καὶ ἡ παρὰ Κυπρίοις καλουμένη μαγίς , καὶ τὸ τρυφᾶν καθ ὑπερβολὴν ὑπερμαζᾶν .